Gnaeus Manlius L.f. Capitolinus Imperiosus

Gnaeus Manlius L.f. A.n. Capitolinus Imperiosus  (quando natus, quando mortuus sit, nescimus) vir publicus patricius Romanus quarti saeculi a.C.n. fuit.

Cursus honorum
Anno 359 a.C.n. Manlius primum consul electus est, una cum Marco Popillio M.f. Laenate. Eo anno Tiburtini Romam petebant, sed faciliter prohibiti suntTitus Livius, ab urbe condita, VII 12. 

Anno 357 consul II creatus est. Tum Gaius Marcius L.f. Rutilus collega Manlii fuit. Cum hic contra Privernates certaret, Manlius bellum Faliscorum suscepit, sed nihil contra hostes effecit. Sed exercitum in castris apud Sutrium tributim adduxit, ut legem de vicesima eorum, qui manumitterentur, constituerent. Cum senatores legem propter vectigal maius aerarii probarent, tribuni plebis id maxime vitupararunt: "Nihil enim non per milites iuratos in consulis verba quamvis perniciosum in populo, si id liceret, ferri posse".

Anno 351 Manlius censor electus est, una cum Gaio Marcio Rutilo, qui ei collega et in secundo consulatu fueratop.cit., VII 23.

Anno 345 denique magister equitum dictatoris Lucii Furii M.f. Camilli erat cum contra Auruncos certaveruntop.cit., VII 28.

Nexus externi
Biographia brevis in pagina imperiumromanum.org (lingua Theodisca scripta)

Notae

Categoria:Senatores
Capitolinus Imperiosus, Gnaeus L.f.
Categoria:Censores
Categoria:Magistri equitum